મેક્રોન પહેલો એવો પુરુષ નથી કે જે પોતાનાથી ઘણી મોટી ઉંમરની સ્ત્રીની સાથે પ્રેમમાં પડ્યો હોય. ભૂતકાળમાં પણ અનેક સેલિબ્રિટીઓએ પોતાનાથી મોટી ઉંમરની સ્ત્રી સાથે સંબંધ બાંધ્યો છે. સૌ પ્રથમ ભારતીય પુરુષની વાત કરીએ તો ફરહાન અખતરે પોતાનાથી ૬ વરસ મોટી વય અધૂના સાથે લગ્ન કર્યા હતા. હાલમાં તેઓ જુદાં થયાં છે. સચિન તેંડુલકરે પણ પોતાનાથી મોટી ઉંમરની સ્ત્રી સાથે લગ્ન કર્યા છે. તેમની વચ્ચે પણ છ વરસનો વય ભેદ છે. સૈફ અલીખાને પોતાનાથી ૧૨ વરસ મોટી અમ્રિતા સિંહ સાથે લગ્ન કર્યા હતા તે સમયે ખાસ્સી ચર્ચાઓ થઈ હતી, પરંતુ એ લગ્ન ટક્યા નહીં તેનું કારણ કહે છે કે પુરુષોને નાની વયની સ્ત્રીનું આકર્ષણ રહે જ છે. તે છતાં મેક્રોન અને બ્રિજિટ જેવા અનેક વ્યક્તિઓ છે જેમને વયના વિરોધો નડતા નથી. હોલીવૂડના અભિનેતા એસ્ટન કૂચરે પોતાનાથી ૧૬ વરસે મોટી બ્યુટીફુલ ડેમી મુર સાથે પ્રણય સંબંધ બંધાયા બાદ લગ્ન પણ કર્યા હતા. એસ્ટન ત્યારે ૨૫ વરસનો હતો અને ડેમી મુર ૪૧ વરસની. બે વરસ ડેટિંગ બાદ તેઓ પરણી ગયાં હતાં અને છ વરસના લગ્નજીવન બાદ તેમણે ડિવોર્સ લીધા હતા. એસ્ટને ડેમીને છેતરી હતી તેણે બીજી યુવતી સાથે સંબંધો બાંધ્યા હતા એટલે તેમની વચ્ચે તિરાડ પડી અને છેવટે જુદા થવાનું નક્કી કર્યું.